בכל רחבי הארץ כנופיות יהודים וערבים יצאו לפגוע זה בזה, ניפצו שמשות וביצעו לינצים. המשטרה לא הייתה שם להגן על האזרחים. זה לא מפתיע - בשנה האחרונה ההתדרדרות קרתה מול עינינו: עם טענות לפוליטיזציה במשטרה, היעדר מינוי המפכ"ל, אוזלת היד מול אירועים המוניים בתקופת הקורונה והפקרות בכבישי הדרום
אתמול בבוקר (רביעי) כתב השר לביטחון הפנים, אמיר אוחנה, כי עדיף לנו להחזיק נשק בבית כדי לתגבר את משטרת ישראל. "מכפיל כח", הוא קרא לזה.  כנראה שהוא ידע על מה הוא מדבר כשמספר שעות אח"כ היינו עדים, בשידור חי, לקריסתה של משטרת ישראל. היא לא הצליחה לאכוף עוצר בעיר לוד, היא לא הייתה שם כשיהודים וערבים יצאו לרחובות לבצע פוגרומים אחד בשני ברחבי הארץ.  אם זה לא מספיק, ההפקרות בכבישי הדרום עלתה מדרגה היום: המשטרה הודיעה שהיא מוותרת על ריבונותה בכביש 25 הסמוך לדימונה, ומעבירה אותה באופן רשמי לשבטים הבדואים שיגנו על המקום.  אירועי אמש אינם שעת עומס נקודתית. כבר כמה ימים טוענים אזרחים יהודים בלוד שהם מתקשרים למשטרה ואין עונה. אפילו פלוגות המילואים של מג"ב לא הצליחו להשליט סדר במרבית המקומות בהם שרפו מכוניות, ניפצו שמשות וחיפשו לפגוע בנפש. והפורעים? אפילו לא חששו להיעצר וביצעו לינץ בשידור חי, בפנים גלויות לעיניי המצלמות. מעצר היורה בלוד וחבריו, שפעלו ככה"נ בהגנה עצמית, הוא נורא.גם אם יש דברים שהציבור עדיין לא יודע,אזרחים שומרי חוק הנושאים נשק הם מכפיל כוח בידי הרשויות, לניטרול מיידי של איום וסכנה.מעצר/שחרור אינם נתונים להחלטת שר הבט"פ.לו כך היה – היו משוחררים.טוב תעשה מע האכיפה אם כך תנהג. מה בדיוק הביא להתפרקות המשטרה ואיבוד המשילות – את זה עוד צריך לחקור. אבל לא קשה במשמעות השנתיים האחרונות בהן לא כיהן מפכ"ל, וחלה התערבות הפוליטית של השר אמיר אוחנה בעבודת המשטרה.  רק בינואר השנה תיארנו הליך מדאיג של התפרקות המשטרה מכוחה, איבוד הרתעה והסתה שבה יריבים פוליטיים הופכים לאויבים. תמונה מחתונת תולדות אברהם יצחק אמש בביתר עילית שאומרת הכל pic.twitter.com/P7lBaxcJwk בכל אותו הזמן עמד בראשות המשטרה ממלא מקום במשך יותר משנתיים. ימים אח"כ מונה סוף סוף מפכ"ל קבוע, ניצב קובי שבתאי, שנדרש היום לשקם את מעמדה והרתעתה של המשטרה. כרגע לא נראה שעולה בידו. על הפקרות של שנתיים שבה לא מונה מפכ"ל קבוע אנחנו שילמנו אז, ומשלמים גם היום במלחמת האזרחים המשתוללת ברחובות. לא רק כאן, גם במשרד המשפטים חסרים שורה של מינויים בכירים ביניהם מנכ"ל ופרקליט מדינה. גם למשרד האוצר אין מנכ"ל ואין ראש אגף תקציבים.  היום זו המשטרה, מחר זה משרד המשפטים. אולי מחרתיים זו תהיה גם מערכת הבריאות והחינוך שלנו. על הממשלה להשלים את המינויים החסרים בשירות המדינה בהקדם. 